ต่างชาติไม่หยุด...ซื้อ
หนังสือพิมพ์โพสต์ทูเดย์ ลึกกว้างไกลได้ประเด็นแซ่ด ฉบับวันจันทร์ที่ 28 มี.ค. 2554
20 ส.ค. 2554

หนังสือพิมพ์โพสต์ทูเดย์ ลึกกว้างไกลได้ประเด็นแซ่ด ฉบับวันจันทร์ที่ 28 มี.ค. 2554
...ตลาดหุ้นท้ายสัปดาห์ก่อน (25 มี.ค.) แกว่งขึ้นลงสลับตามแรงขายทำกำไร เหตุการณ์ตะวันออกกลาง ญี่ปุ่นนิ่ง แผ่นดินไหวพม่าไม่มีผลต่อตลาด....ดัชนีปิด 1,037.73 จุด บวก 3.34 จุด มูลค่าการซื้อขาย 32,787 ล้านบาท
...ต่างชาติซื้อหนักมือขึ้น 2,804 ล้านบาท รายย่อยขายลูกเดียว 2,504 ล้านบาท
...สัปดาห์นี้น่าจะมีแรงซื้อหุ้นไทยและเอเชียต่อเนื่อง มีลุ้นดันดัชนีทำนิวไฮของปีนี้เหนือ 1,050 จุด ตามแรงซื้อหุ้นพลังงาน แบงก์ 
...ไทยออยล์ (TOP) แรงไม่มีตก ปิดที่ 84 บาท บวก 3.25 บาท ตามเสียงเชียร์ “ซื้อ” เจ.พี.มอร์แกนเพิ่งปรับราคาเป้าหมายใหม่ 103 บาท จากเดิม 96 บาท ส่วนธนชาตขยับจาก 91 บาท เป็น 95 บาท หลังเพิ่มประมาณการกำไรสุทธิจาก 1.3 หมื่นล้านบาท เป็น 1.7 หมื่นล้านบาทปีนี้ 
...ไทยแลนด์ โฟกัส 2011 กระหึ่มวันนี้ นายกรัฐมนตรี และ รมว.คลัง มาให้ข้อมูลแก่นักลงทุนต่างประเทศเต็มที่ ผู้บริหารบริษัทจดทะเบียน (บจ.) เปิดให้ซักถามทุกประเด็น งานนี้จะมีถึงวันที่ 29 มี.ค. หวังว่ารับฟังข้อมูล บจ.แล้ว จะได้เงินล็อตใหม่เข้ามาหนุนตลาดหุ้นไทยไปต่อ 
...“ชนะชัย จุลจิราภรณ์” ประธานเจ้าหน้าที่บริหาร บล.โกลเบล็ก ปูดข่าว โบรกเกอร์ฮ่องกง (เจ้าใหม่) นัดเจรจาขอซื้อหุ้น 7 เม.ย.นี้ จะเป็นแรงส่งให้หุ้นแม่ GBX (โกลเบล็ก โฮลดิงฯ) ดี๊ด๊าแค่ไหนยังต้องลุ้น
...หุ้น SPACK (เอส. แพ็ค แอนด์ พริ้นท์) ดูดีขึ้น ผู้ถือหุ้นใหญ่ยกหุ้นขายบิ๊กล็อตไป 70 ล้านหุ้น หรือ 23.33% ราคา 4 บาท/หุ้น ดันราคาหุ้นบวก บริษัทได้โอจิเปเปอร์เข้ามาเป็นผู้ถือหุ้นใหญ่ ช่วยพัฒนาเทคโนโลยีการพิมพ์และขยายฐานลูกค้าไปญี่ปุ่น